《秋夜长》
清代·方殿元

凄凄者风，胡不自东，不自南，不自北，吹我井上双梧桐。

梧桐昨夜飘孤叶，夫婿从军入穷发。两地相思不相见，愁云共掩关山月。

飞鸿不我顾，海燕辞巢去。空房蟋蟀鸣，长夜漫漫谁与语？

缄情含泪向天诉，苍苍无云复无雨，西有牵牛东织女。

作者简介：清广东番禺人，字蒙章，号九谷。康熙三年进士，历任山东郯城、江苏江宁知县。去官后携二子侨寓苏州，父子皆有诗名。有《九谷集》。